ความตายของบุคคลมีกี่ประการ
ก. 4 ประการ
ข.  2 ประการ
ค. 1 ประการ
ง. 3 ประการ
คำตอบได้แก่ ข.  เนื่องจาก ความตายของบุคคลมี 2 ประการ คือ

1. ตายตามความเป็นจริงหรือตามธรรมชาติ คือ แพทย์ต้องตรวจยืนยันว่า ตายตั้งแต่เมื่อใด ซึ่งเป็นเรื่องสำคัญเพราะมีผลว่า มรดกจะตกแก่ทายาทเมื่อใด
**กรณีบุคคล 2 คนตายในภยันตรายเดียวกัน เช่นบิดาและบุตรโดยสารเครื่องบินลำเดียวกันและเครื่องบินตก ผู้โดยสารตายหมดทั้งลำ ปัญหาคือมรดกตกแก่ใคร เพราะหากบุตรตายก่อนมรดกตกแก่บิดา แต่หากตายหลังมรดกก็ไม่ตกแก่บิดา หากพิสูจน์ไม่ได้ก็ให้สันนิษฐานว่าตายพร้อมกัน ตาม ปพพ. ม. 17 ผลคือไม่เป็นทายาทของกันและกันเพราไม่มีสภาพบุคคลที่จะมีสิทธิรับมรดกตาม ปพพ. ม.1604 ประกอบ ม.15 (ฎีกาที่ 13129/56) ขณะที่แต่ละฝ่ายตาย ผู้สืบสันดานของบุตรไม่อาจรับมรดกแทนที่บุตรตาม ม.1639 

2. ตายโดยนิตินัย (สาบสูญ) ต้องมีคำสั่งศาลให้เป็นคนสาบสูญเสียก่อน แม้จะมีพฤติการณ์และครบเวลาตาม ปพพ. มาตรา 61,62 แล้ว ก็ตาม แต่ถ้ายังไม่มีคำสั่งศาลคนสาบสูญก็ไม่ถือว่าตาย แต่ถ้าศาลมีคำสั่งแล้วคนสาบสูญถือว่าตายตั้งแต่วันครบกำหนด 5 ปีหรือ 2 ปี ไม่ใช่ถือว่าตายในวันที่ศาลมีคำสั่ง
ประมวลกฎหมายแพ่งและพาณิชย์